**Կապանի քաղաքապետ Աշոտ Հայրապետյանի շնորհավորանքը Տեառնընդառաջի կապակցությամբ**

**Սիրելի՛ կապանցիներ**

Շնորհավորում եմ բոլորիս կողմից սիրված տոներից մեկի՝ Տեառնընդառաջի կապակցությամբ:  Այս տոնի նշումն  իր մեջ միահյուսել է դարերից մեզ հասած ազգային ծիսակարգի տարրերն ու Հայ առաքելական սուրբ եկեղեցու Տերունական տոնը:   
Տեառնընդառաջը, որը քառասնօրյա Հիսուսին տաճար բերելու հիշատակությունն է, հայտարարվել է նաեւ նորապսակների օրհնության օր:  
Ուստի, նախեւառաջ, շնորհավորում եմ վերջին մեկ տարում ընտանիք կազմած կապանցի երիտասարդներին: Թո՛ղ որ այս տոնին ստացած օրհնությունն ամրություն բերի ձեր ընտանիքներին, իսկ կայուն ընտանիքն ու հայ ավանդական արժեքների պահպանումը համայնքի եւ պետության բնականոն ընթացքի գրավականներից են:   
Մաղթում եմ ձեզ սեր, երջանկություն, ընտանեկան ջերմություն եւ խաղաղություն, նորաստեղծ օջախներում՝ մանկան ճիչ եւ բարեկեցություն: